Diari Oficial de la Generalitat Valenciana


Sumari del DOGV 7553, del 22-06-2015 (2015/5453)

RESOLUCIÓ de 3 de juny de 2015, de la Conselleria de Presidència i Agricultura, Pesca, Alimentació i Aigua, per la qual es classifiquen diversos llocs de treball de l'Ajuntament de València reservats a funcionaris d'Administració local amb habilitació de caràcter nacional.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7553

Data del DOGV
:   22-06-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/5453


Data del document
:   03-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 3 de juny de 2015, de la Conselleria de Presidència i Agricultura, Pesca, Alimentació i Aigua, per la qual es classifiquen diversos llocs de treball de l'Ajuntament de València reservats a funcionaris d'Administració local amb habilitació de caràcter nacional. [2015/5453]  
L'Ajuntament de València, en la sessió celebrada per la Junta de Govern Local el dia 15 de maig de 2015, va adoptar l'acord de modificació de la relació de llocs de treball en què s'inclouen les modificacions orgàniques produïdes després de l'adaptació dels llocs reservats als funcionaris d'Administració local amb habilitació de caràcter nacional al que establix tant la normativa de caràcter intern de l'Ajuntament com el Reglament municipal sobre ús i normalització del Valencià en el municipi de València i el Reglament municipal per a l'ús del llenguatge no sexista, i el Registre de Funcionaris amb Habilitació de Caràcter Nacional existent en la Direcció General d'Administració Local.  
  
En virtut del que s'ha disposat en este acord, se sol·licita a esta Conselleria de Presidència i Agricultura, Pesca, Alimentació i Aigua el canvi de denominació dels llocs de treball següents:  
- El de secretari general del Ple, pel de Secretaria General i del Ple.  
  
- El d'interventor general municipal, pel d'Intervenció General Municipal.  
- El de Tresoreria, pel de Tresoreria General.  
- El de Direcció de Comptabilitat Municipal, pel d'Intervenció de Comptabilitat i Pressupostos.  
- El de Secretaria A, pel de Vicesecretaria General.  
- El de Secretaria B, pel de Secretaria d'Àrea I.  
- El de Secretaria C, pel de Secretaria d'Àrea II.  
Així mateix, s'acorda suprimir els llocs de Vicesecretaria General del Ple, adjunt a Tresoreria i oficial major.  
Els llocs de Vicesecretaria General del Ple, adjunt a Tresoreria i oficial major estan vacants. La resta dels llocs estan actualment ocupats, per la qual cosa l'acord va ser sotmés al tràmit d'audiència als interessats sense que s'haja formulat cap al·legació.  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, i els articles 2.1 i 6.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
I. Donar publicitat de l'acord adoptat en la sessió del dia 15 de maig de 2015, pel qual s'amortitzen els llocs de Vicesecretaria General del Ple, adjunt a Tresoreria i oficial major de l'Ajuntament de València.  
  
  
II. Classificar el lloc de Secretaria General i del Ple en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala de Secretaria, categoria superior.  
  
III. Classificar el lloc d'Intervenció General Municipal en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala d'Intervenció-Tresoreria, categoria superior.  
  
IV. Classificar el lloc de Tresoreria General, el qual estarà reservat a funcionaris d'Administració local amb habilitació de caràcter nacional pertanyents a la subescala d'Intervenció-Tresoreria.  
  
V. Classificar el lloc d'Intervenció de Comptabilitat i Pressupostos en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala d'Intervenció-Tresoreria, categoria superior.  
  
VI. Classificar el lloc de Vicesecretaria General en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala de Secretaria, categoria superior.  
  
VII. Classificar el lloc de Secretaria d'Àrea I en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala de Secretaria, categoria superior.  
  
VIII. Classificar el lloc de Secretaria d'Àrea II en la classe primera, el qual estarà reservat a funcionaris d'Administració local amb habilitació de caràcter nacional pertanyents a la subescala de Secretaria, categoria superior.  
  
IX. La modificació de la classificació d'estos llocs de treball no afectarà les destinacions d'aquells que els exercixen amb caràcter definitiu.  
  
Contra esta resolució, que posa fi a la via administrativa, de conformitat amb el que establix l'article 109c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció on tinga el demandant el domicili, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que establixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador a partir de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, i es tindrà en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una Administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 3 de juny de 2015.- El conseller de Presidència i Agricultura, Pesca, Alimentació i Aigua: José Císcar Bolufer.